jkorsvik/nowiki_second_scrape_merged huggingface dataset:
Møre bispedømme

Møre bispedømme er et bispedømme i Den norske kirke som omfatter menighetene i Møre og Romsdal, med Molde domkirke som bispesete. Det er delt i seks prostier, 32 kirkelige fellesråd og 97 kirkesokn, og er fra 2008 ledet av biskop Ingeborg Midttømme.
Bispedømmet ble opprettet 18. september 1983 da de tre prostiene på Sunnmøre ble overført fra Bjørgvin bispedømme, og de to prostiene på Nordmøre og de to i Romsdal fra Nidaros bispedømme. Før dette var Møre og Romsdal det eneste fylket i landet som var delt mellom to bispedømmer, hvilket gikk helt tilbake til 1622 da Sunnmøre ble overført fra Nidaros til Bjørgvin.Bispedømmet heter «Møre» selv om det også omfatter Romsdal og kommer av et kompromiss der Sunnmøre, med cirka halvparten av innbyggerne, aksepterte at bispesetet ble lagt til Molde, fremfor Ålesund, mot at Romsdal ikke ble med i navnet.Møre bispedømme har også et aktivt ungdomsråd, som består av ungdommer bosatt innenfor bispedømmets grenser. Disse velges på bispedømmets Ungdomsting blant delegater fra menighetene og ungdomsorganisasjonene. Ungdomsrådet fungerer som et rådgivende organ til bispedømmerådet og biskopen i ungdomsspørsmål, og som en ressurs for menigheter, da ungdomsrådet også arrangerer inspirasjonssamlinger og kurs for ungdommer i menigheter tilknyttet bispedømmet.


== Prostier i Møre bispedømme ==
Molde domprosti
Søre Sunnmøre prosti
Nordre Sunnmøre prosti
Indre Romsdal prosti
Ytre Nordmøre  prosti
Indre Nordmøre prosti


== Biskoper i Møre ==
Ole Nordhaug 1983–1991
Odd Bondevik 1991–2008
Ingeborg Midttømme 2008–


== Ungdomsrådet i Møre bispedømme ==
Ungdomsrådet er et rådgivende organ for Møre bispedømmeråd og Møre biskop i ungdomsspørsmål. Ungdomsrådet består av maksimalt seks medlemmer og to varamedlemmer fra menighetene og to medlemmer og ett varamedlem fra ungdomsorganisasjonene i fylket. Rådet sender også to delegater til Ungdommens kirkemøte.
Én gang i året avholdes Ungdomstinget, som er det øverste organet i ungdomsstrukturen i bispedømmet. De siste årene har dette blitt avholdt sammen med festivaler arrangert av de kristelige organisasjonene, som NMS U og KFUK-KFUM. Her legger ungdomsrådet frem sin årsrapport, de viktigste sakene diskuteres i plenum eller i grupper, og det avholdes valg. I dette valget velges ca. halvparten av ungdomsrådet hvert år, slik at en har en viss kontinuitet i arbeidet. Som medlem sitter man i to år, mens varamedlemmer kun sitter i ett. Hver menighet og ungdomsorganisasjon i bispedømmet kan sende to delegater med tale- og stemmerett, og eventuelt flere med observatørstatus. Lederen i ungdomsrådet velges internt ved første møte etter Ungdomstinget.


== Prosti ==
Møre bispedømme har følgende prosti: 
Molde domprostiSøre Sunnmøre  prostiAustre Sunnmøre prostiNordre Sunnmøre prostiIndre Romsdal prostiYtre Nordmøre  prostiIndre Nordmøre prosti


== Se også ==
Liste over sogn i Møre bispedømme
Liste over norske biskoper


== Eksterne lenker ==
Møre bispedømme
Portstewart

Portstewart er en kystby i grevskapet Derry i Nord-Irland. Den sees ofte som en flottere versjon av nabobyen Portrush, som ligger i rett over grensen til Antrim. Turisme er en viktig næringsvei. Byen er kjent for sine fine strand, som er spesielt populær blant surfere. Den er omkring 3 km lang, og eies av National Trust. 
Byen har tre golfbaner, som alle tilhører Portstewart Golf Club. Å spille golf der er en spesiell utfordring på grunn av den sterke vinden som nesten alltid blåser inn fra Atlanterhavet. 
Tidligere bodde mange av studentene fra University of Ulster i Coleraine i Portstewart, men etter at byen popularitet har økt er det få studenter som har råd til å bo der.
På klippen som ruver over den vestlige enden av strandpromenaden ligger et kloster med en internatskole.


== Eksterne lenker ==
(en) Portstewart – kategori av bilder, video eller lyd på Commons
Norsk Myndeklubb

Norsk Myndeklubb (NMK) ble stiftet  11. mars 1946 med navnet Norsk Afghaner Klubb. Klubben er tilsluttet Norsk Kennel Klub og er topporgan for mynderasene afghansk mynde, azawakh, borzoi, italiensk mynde, polsk mynde, saluki, skotsk hjortehund, sloughi, spansk galgo, ungarsk mynde og whippet.


== Historie ==
Det var Isabella Cavallini Tønnesen, som drev oppdrett med afghaner, som tok initiativet til dannelsen av klubben. Allerede i startfasen ble mulighetene for å stifte en klubb som omfattet alle mynder undersøkt, men først i 1957 ble borzoi og whippet inkludert. Klubben byttet da navn til Norsk Whippet, Russisk og Afghansk Myndeklubb (NWRAMK).
I 1971 hadde klubben ca. 200 medlemmer, men antallet steg drastisk da Norsk Kennel Klub (NKK) i 1972 vedtok at klubben også skulle omfatte rasene irsk ulvehund, italiensk mynde, saluki og skotsk hjortehund. I 1975 fikk klubben NKKs godkjennelse til også å inkludere rasene faraohund, ibizahund og sloughi. Noen av disse rasene har siden forlatt klubben og dannet sine egne klubber. Greyhound-folket startet Norsk Greyhoundklubb allerede i 1952, og var således aldri med. Norsk Irsk Ulvehundklubb ble dannet i 1977. Podenco-folket startet Podencoklubben i 1990. Den organiserer rasene etnahund, faraohund, ibizahund, podenco canario og podengo portugues.
Klubbens første lokalavdeling ble stiftet i Trøndelag samme år som ulvehundene forsvant til sin egen klubb. I 1990 byttet så klubben navn til det mer kortfattede; Norsk Myndeklubb.


== Eksterne lenker ==
Norsk Myndeklubbs hjemmesider
Limavady (distrikt)

Limavady (irsk Léim an Mhadaigh) er et distrikt i grevskapet Londonderry i Nord-Irland. Administrasjonssenteret er byen Limavady. 
Elven Roe renner gjennom distriktet, som strekker seg fra Sperrinfjellene i sør til Benonestranden ved Atlanterhavet. Denne stranden var den første i Nord-Irland som fikk et blått flagg for sin høye kvalitet. 


== Byer og landsbyer ==
Ballykelly
Dungiven
Limavady
Roger Milla

Albert Roger Mooh Milla (født 20. mai 1952 i Yaoundé) er en kamerunsk tidligere fotballspiller.
Roger Milla overrasket under VM-sluttspillet i Italia i 1990. Den 38 år gamle Milla overrasket sammen med Kamerun de fleste ved å nå en VM-kvartfinale som første afrikanske lag. Kamerun spilte oppofrende og tapte kvartfinalen mot England først etter ekstraomganger. Milla var en sterkt medvirkende årsak med sine fire mål i løpet av turneringen. Kamerun overrasket stort i åpningskampen, da de slo de regjerende verdensmestrene Argentina. 
I en alder av 42 år ble Milla også tatt ut i Kameruns tropp til VM-sluttspillet i USA i 1994. Der scoret han et mål mot Russland, og satte dermed rekorden for eldste målscorer i et VM-sluttspill. 


== Meritter ==
VM-sluttspill: 1982, 1990, 1994
Valgt til årets spiller i Afrika i 1976 og 1990


== Eksterne lenker ==
(de) Roger Milla – Munzinger Sportsarchiv 
(en) Roger Milla – Olympedia 
(en) Roger Milla – Sports-Reference (OL-resultater – arkivert) 
(en) Roger Milla – FIFA 
(en) Roger Milla – Transfermarkt 
(en) Roger Milla – national-football-teams.com 
(en) Roger Milla – WorldFootball.net 
(en) Roger Milla – FootballDatabase.eu 
(en) Roger Milla – FBref
Newry

Newry (irsk: An tIúr, «barlind») er en by i Nord-Irland. Den ligger dels i Armagh og dels i Down, og er administrasjonssenter for distriktet Newry, Mourne and Down.
Byen oppsto omkring et cistercienserkloster som ble grunnlagt i 1144. Den fikk etter hvert charter som markedsby, og en garnison ble plassert der. I 1742 ble Irlands første kanal, Newrykanalen, mellom Lough Neagh og Newry åpnet, og byen fikk charter som havneby. I forbindelse med Elisabeth II av Storbritannias gulljubileum i 2002 fikk den status som city.
De mest fremtredende bygningene er den katolske katedralen og rådhuset. Elven Newry renner under rådhuset som er bygd over en bro. Katedralen har et temmelig normalt utseende på utsiden, men inne er den rikt dekorert med mosaikker, noe som bringer tankene til østlige kirker mer enn til tradisjonell irsk kirkekunst. To av Irlands eldste kirker står i Newry. 
Byen regnes som ett av de beste steder å handle i Nord-Irland, og mange reiser av den årsak dit fra andre deler av provinsen og fra republikken. 
Distriktet Newry and Mourne har den høyeste andelen katolikker blant Nord-Irlands distrikter, og dette fører til at byen har et byråd som er dominert av Social Democratic and Labour Party og Sinn Féin.
Det irske navnet på byen, An tIúr, er en moderne, sammentrukket form. Den eldre formen er An Iubhir Chinn Traha, som betyr barlinden ved enden av stranden. Dette er en henvisning til legenden om at St. Patrick skal ha plantet en barlind på stedet i det 5. århundre.


== Eksterne lenker ==
(en) Newry – kategori av bilder, video eller lyd på Commons
Caterham

Caterham er et engelsk bilmerke som produseres av Caterham Cars Ltd, stiftet i 1973.
Bilmerket stammer fra Lotus, ved at salget av Lotus Seven sviktet, og Lotus ønsket å legge ned produksjonen av denne, og heller satse på bl.a. Lotus Elite. En Lotus-forhandler, Graham Nearn, tilbød seg å kjøpe rettighetene til navnet, samt hele produksjonslinjen av denne serien og de ansatte. Dette gikk Lotus med på, og Graham Nearn valgte navnet Caterham, etter stedet der fabrikken lå (Caterham Hill).
Satsningen viste seg å være lønnsom.
Bilen het fortsatt Super Seven, men i 1994 startet de også produksjonen av en større og mer moderat sportsbil, Caterham 21.

I 2005 solgte Nearn selskapet til et engelsk investeringsselskap, Corven Ventures. 


== Eksterne lenker ==
Offisielt nettsted 
(en) Caterham Cars – kategori av bilder, video eller lyd på Commons 
Bilnorge.no sin artikkel om merket
Antrim

For britiske krigsskip med samme navn, se HMS «Antrim»Antrim er en liten by i grevskapet Antrim i Nord-Irland. Den er administrasjonssenter for distriktet Antrim and Newtownabbey. Her ligger Kilroot kraftverk, som er et varmekraftverk og det viktigste og kraftigste i hele Nord-Irland.
I 1649 ble byen brent ned av general Monro. Den motsto angrep fra United Irishmen under det irske opprøret i 1798. Et 27 m høyt, rundt tårn er alt som står igjen av et kloster fra det 10. århundre. Veggene er over en meter tykke, og sammenholdt med datering av tårnet tyder dette på at det ble bygget som et tilfluktssted under vikingangrep.
Misjonæren og forfatteren Alexander Irvine (1863–1941) vokste opp i Antrim. Huset han bodde i ligger i en smal sidegate til hovedgaten, og er merket med en blå plakett.


== Eksterne lenker ==
Offisielt nettsted 
(en) Antrim, County Antrim – kategori av bilder, video eller lyd på Commons
Julija Tymosjenko

Julija Volodymyrivna Tymosjenko (ukrainsk: Юлія Володимирівна Тимошенко; født 27. november 1960 i Dnipropetrovsk i Sovjetunionen) er en ukrainsk politiker og leder for partiet Fedrelandsforbundet (Батьківщина). Hun var Ukrainas statsminister fra 18. desember 2007 til 4. mars 2010, da regjeringen ble avsatt gjennom mistillitsvotum i nasjonalforsamlingen Verkhovna Rada. Tymosjenko var også landets statsminister fra 24. januar til 8. september 2005. Julija Tymosjenko satt fengslet fra 2011 til 22. februar 2014 da hun ble sluppet fri, forøvrig etter et vedtak i Ukrainas parlament. Vedtaket var presset frem etter de langvarige demonstrasjonene kalt Euromajdan med utgangspunkt i Majdan Nezalezjnosti i Kyiv.
Tymosjenko regnes som en av de mest vestligorienterte og liberale politikerne i Ukraina. Hun ble betegnet som oransjerevolusjonens dronning. Tymosjenko har tidligere vært visestatsminister da Viktor Jusjtsjenko var statsminister i landet.
Tymosjenko fikk tilnavnet «gassprinsessen» da hun ble rik gjennom privatiseringer av landets energisektor mens hun var energiminister. Det antas at hun har en formue på rundt 60 milliarder kroner. (VG 19. desember 2007)
Hun var motstander av det Russlandsvennlige Kutsjma-regimet, og bekjentgjorde at hun ville rettsforfølge medlemmer av det gamle regimet for korrupsjon. Den 8. september 2005, ble hun og hennes regjering avsatt av president Jusjtsjenko etter en rekke fratredener sentralt i styringsverket og beskyldninger om korrupsjon. Den 18. desember 2007 ble hun igjen valgt til statsminister i Ukraina. Valget viste et knappest mulig flertall for henne, hun fikk 226 av de 450 stemmene i nasjonalforsamlingen. Mens forholdet mellom president Jusjtsjenko og Tymosjenko har forverret seg, har Tymosjenko forbedret sitt forhold til Russland og statsminister Vladimir Putin. 
Tymosjenko var kandidat til presidentvalget i Ukraina i 2010, der hun stilte for alliansen Julija Tymosjenkos blokk. I første valgomgang 17. januar fikk hun med 25,1 % nest flest stemmer og gikk videre til andre valgomgang 7. februar. I andre valgomgang fikk Viktor Janukovytsj 49 % av stemmene, mot 45,5 % for motstanderen Tymosjenko.
Tymosjenko ble i oktober 2011 dømt til sju års fengsel for maktmisbruk. Ifølge retten «gikk hun utover sine fullmakter da hun som statsminister inngikk gasskontrakter med Russland». Påtalemyndigheten mente kontraktene skadet Ukraina økonomisk.
2. oktober 2013 krevde Europarådets parlamentarikerforsamling at Tymosjenko ble løslatt.Tymosjenko ble løslatt 22. februar 2014 etter flere måneder med uro i Ukraina. Den formelle begrunnelsen var at de forhold hun var dømt for, nå var avkriminalisert.


== Referanser ==


== Eksterne lenker ==
(en) Yuliya Tymoshenko – kategori av bilder, video eller lyd på Commons 
(en) Юлія Тимошенко – galleri av bilder, video eller lyd på Commons 
Julija Tymosjenko på Twitter 
Julija Tymosjenko på Facebook 
Julija Tymosjenko på Instagram 
Julija Tymosjenko på YouTube 
Julija Tymosjenko på LiveJournal 
(en) Omtale hos BBC News
Bushmills

Bushmills (irsk navn: Muileann na Buaise) er en landsby i grevskapet Antrim i Nord-Irland. Bushmills ligger cirka 95 kilometer fra Belfast. Navnet har den fra elven Bush og en stor vannmølle som ble bygget der tidlig på 1600-tallet.
Den er best kjent for Old Bushmills Distillery, som ble grunnlagt i 1608 og dermed er verdens eldste lovlige destilleri som fortsatt er i drift.Bushmills Live er en pop og rock festival som hvert år avholdes i Bushmills ved Bushmills destilleriet.I nærheten ligger også Giant's Causeway, Carrick-A-Rede Rope Bridge og Dunluce Castle. Området er også interessant for turister som ønsker og oppleve innspillingsteder for Game of Thrones.


== Referanser ==


== Eksterne lenker ==
(en) Bushmills – kategori av bilder, video eller lyd på Commons
Glengormley

Glengormley er en by i Antrim i Nord-Irland. Den ligger helt inntil grensen til Belfast, omkring en mil fra Belfast sentrum, og regnes som en forstad. Byen vokste opp rundt stedet hvor veiene fra Belfast til Antrim by og Ballyclare skiller lag.
Det irske navnet, Gleann Gorm Liath, betyr «den blågrønne dalen».
9. november 1991 ble to katolske kvinner, mor og datter, drept i et brannbombeangrep mot deres hjem i Glengormley. En lojalistisk gruppe stod bak, men det har ikke blitt klart hvilken.


== Eksterne lenker ==
(en) Glengormley – kategori av bilder, video eller lyd på Commons
Oransjerevolusjonen

Oransjerevolusjonen (ukrainsk Помаранчева революція) er betegnelsen på presidentvalget i Ukraina i 2004. Etter beskyldninger om at sittende statsminister Viktor Janukovytsj hadde bedrevet valgfusk i 2. valgomgang, samlet opposisjonstilhengerne seg foran Ukrainas parlament Verkhovna Rada i Kyiv hvor de blant annet etablerte en teltleir. Disse tilhengerne støttet utfordreren Viktor Jusjtsjenko og viste sin støtte ved å bære oransje klesplagg, som skjerf og luer. Denne støtten førte til at en 3. valgomgang ble avholdt hvor Jusjtsjenko gikk av med seieren. Han ble innsatt som Ukrainas president den 23. januar 2005.
Svartfrøpepper

Svartfrøpepper er en art av chilipepper, og klassifiseres som en variant av Capsicum pubescens (skjønt man også finner de alternative botaniske navnene Capsicum grandiflorum og Capsicum lanceaefolium).  På engelsk brukes navnene black-seeded pepper og large-flowered pepper, på spansk chile jutiapa, manzana eller llata. Denne krydderveksten dyrkes ikke bare på det amerikanske kontinent, men også i Kina: Da hua ye la jiao, Hei zi ye la jiao.


== Ikke pepper ==
Den sterke smaken får ta ansvaret for at krydderet på mange språk omtales som om det er en peppervariant. I virkeligheten hører den botanisk til en helt annen artsfamilie.
Steven Adler

Steven Adler (født Michael Coletti 22. januar 1965 i Cleveland i Ohio) er en amerikansk trommeslager. Han er kjent for å ha spilt trommer i hardrock-bandet Guns N' Roses.
Adler erstattet Guns N' Roses' originale trommeslager Rob Gardner i 1985. Han spilte trommer på musikkalbumene Appetite for Destruction og G N' R Lies og på låta «Civil War» fra musikkalbumet Use Your Illusion II.
Adler slet lenge med rusavhengighet. Han skal ha begynt med narkotika da han var elleve år gammel. Like før innspillingen av «Civil War» sluttet han brått med heroin, og abstinensene gjorde ham svært dårlig. Hans manager tok ham da til en lege som gav ham en opiat-blokker, noe som gjorde ham enda dårligere. Innspillingen av «Civil War» tok svært lang tid på grunn av Adlers tilstand, og han ble derfor erstattet med Matt Sorum i 1990. Adler saksøkte bandet og ble tildelt to millioner dollar.I 1996 ble Adler rammet av hjerneslag etter å ha tatt en «speedball», det vil si en blanding av heroin og kokain, noe som resulterte i midlertidig lammelse av den venstre siden av ansiktet og gav ham en taleforstyrrelse. Inntil 2010 skal han ha fått to hjerteinfarkt, overlevd tre selvmordsforsøk og tatt 28 overdoser.Før Guns N' Roses spilte han med Slash og Duff McKagan i bandet Road Crew. Da Velvet Revolver ble dannet i 2002 ønsket han å fortsette å spille med sine tidligere Road Crew-musikere, men dette ble ikke noe av. Istedenfor dannet han bandet Adler's Appetite året etter.
I juli 2008 ble Adler arrestert for besittelse av narkotika og ble dømt til behandling på et rusbehandlingssenter.I 2008 deltok Adler i reality-serien Celebrity Rehab With Dr. Drew og oppfølgeren Sober House i 2009.I 2011 dannet Adler det eponyme bandet Adler, og i 2012 gav de ut albumet Back from the Dead. Bandet ble oppløst i 2017.
Han gav ut selvbiografien My Appetite for Destruction: Sex, and Drugs, and Guns N' Roses i 2010. I 2017 gav Adlers mor, Deanna Adler, ut boken Sweet Child of Mine: How I Lost My Son to Guns N' Roses som forteller historien om sønnens ferd fra oppvekst til Guns N' Roses og rusavhengighet.I 2012 ble Adler innlemmet i Rock and Roll Hall of Fame som medlem av Guns N' Roses.


== Referanser ==


== Eksterne lenker ==
Offisielt nettsted 
(en) Steven Adler – kategori av bilder, video eller lyd på Commons 
(en) Steven Adler på Discogs 
(en) Steven Adler på MusicBrainz 
(en) Steven Adler på Encyclopaedia Metallum 
(en) Steven Adler på Last.fm 
(en) Steven Adler på AllMusic 
(en) Steven Adler på Internet Movie Database 
(en) Steven Adler hos The Movie Database 
(en) Steven Adler på MySpace
Koriander

Koriander (Coriandrum sativum) er en urteplante der både bladene (som friske) og frøene (som tørkede) kan benyttes til krydder. Smak og lukt er så forskjellig at man ikke bruker disse bestanddelene om hverandre, derfor kan man si at koriander er  to kryddersorter. Korianderfrø er nevnt i Bibelen (2. Mos 16,31 og 4. Mos 11,7), hvor det sies at manna lignet på korianderfrø.


== Bruk ==
I Europa spiller frøene den største rolle (når man i Europa snakker om koriander tenker man helst på frøene), mens i asiatisk kokekunst fremfor alt benytter bladene. I Mexico brukes koriander, cilantro, hyppig, og der benyttes bladene.
Koriander inngår blant annet i krydderblandingen garam masala.


== Etymologi ==
Koriander er også kjent under en rekke andre betegnelser: Arabisk persille, kinesisk persille, havekoriander, krydderkoriander, indisk persille og mange flere. Det spanske navnet er cilantro, som man ofte hører på engelsk, og av og til på norsk.
Navnet skal være avledet av de greske ordene coris (vegglus) og amon (anis). En annen forklaring av annet ledd er ar det kommer fra -ander (-lignende, det vil si veggluslignende).
De knuste bladenes lukt skal etter sigende minne om vegglus, og bærenes lukt om anis.


== Eksterne lenker ==
(en) koriander i Encyclopedia of Life 
(en) koriander i Global Biodiversity Information Facility 
(no) koriander hos Artsdatabanken 
(sv) koriander hos Dyntaxa 
(en) koriander hos ITIS 
(en) koriander hos NCBI 
(en) koriander hos The International Plant Names Index 
(en) koriander hos Tropicos 
(en) Kategori:Coriandrum sativum – bilder, video eller lyd på Wikimedia Commons 
(en) Coriandrum sativum – galleri av bilder, video eller lyd på Wikimedia Commons 
Coriandrum sativum – detaljert informasjon på Wikispecies
Finn Jebsen

Finn Marum Jebsen (født 22. april 1950) er en norsk næringslivsleder.
Han er utdannet siviløkonom fra Norges handelshøyskole (NHH) i Bergen fra 1974 og har en mastergrad i bedriftsøkonomi fra University of California, Los Angeles (UCLA) fra 1976.Han har vært ansatt i Orkla-konsernet siden 1980 og medlem av konsernets hovedledelse siden 1984. Mer spesifikt var han siviløkonom i konsernutvikling i Orkla Industrier 1980–1981, økonomidirektør i Orkla Industrier 1981–1984, administrerende direktør for Orkla Industrier og Orkla Borregaards investeringsvirksomhet 1984–1988, konsernansvarlig for Orkla Borregaards industrivirksomheter 1988–1991, konsernansvarlig for varierende deler av Orklas industrivirksomheter 1991–1994, administrerende direktør for Orkla Brands og Denofa-Lilleborg 1994–1997, konsernansvarlig for Orklas merkevareområde 1997–2001, konsernsjef i Orkla Drikkevarer 2001–2005 og konsernansvarlig for finansielle investeringer 2001–2005.Før han tok over som konsernsjef i 2001, hadde han altså ansvaret for hele Orklas merkevareområde, hvilket utgjør over 80 % av industriomsetningen i konsernet. 25. januar 2005 måtte Jebsen gå av som konsernsjef i Orkla etter at det oppsto uenighet mellom ledelsen i konsernet og deler av styret om hvorvidt ledelsen hadde lagt frem all relevant informasjon for styret og bedriftsforsamlingen i forbindelse med et oppkjøp av Elkem.


== Referanser ==
Gary Lineker

Gary Winston Lineker (født 30. november 1960 i Leicester) er en britisk tidligere fotballspiller.
Lineker ble betraktet som en av verdens fremste angripere på 1980-tallet. Han ble toppscorer i VM i fotball 1986 med seks mål, og scoret fire mål i VM i fotball 1990. Etter karrieren har Lineker blitt ekspertkommentator.


== Meritter ==
80 A-landskamper (48 mål)
Toppscorer i VM 1986 i Mexico
Totalt 10 mål i VM-sluttspill
Årets spiller i England i 1986


== Spillerstatistikk ==


== Referanser ==


== Eksterne lenker ==
(en) Gary Lineker – kategori av bilder, video eller lyd på Commons 
(en) Gary Lineker på Internet Movie Database 
(en) Gary Lineker hos The Movie Database 
(en) Gary Lineker på Discogs 
(en) Gary Lineker på MusicBrainz 
(de) Gary Lineker – Munzinger Sportsarchiv 
(en) Gary Lineker – FIFA 
(en) Gary Lineker – UEFA 
(jp) Gary Lineker – J.League Data 
(fr) Gary Lineker – LÉquipe 
(en) Gary Lineker – Transfermarkt 
(en) Gary Lineker – national-football-teams.com 
(en) Gary Lineker – WorldFootball.net 
(en) Gary Lineker – Soccerbase.com 
(en) Gary Lineker – FootballDatabase.eu 
(en) Gary Lineker på Twitter
Aero

For Aero i Windows Vista, se Windows VistaAero var et tsjekkisk bilmerke.

Bilen ble lagd mellom 1929 og 1947 på en fly- og karosserifabrikk i Praha, eid av en dr. Kabes. 
Den første bilen de lagde hadde en vannavkjølt en-sylindret totakts-motor på 499 cm³. Deretter lagde de en to-sylindret motor med 660 cm³ og senere en større to-sylindret på 998 cm³. Den siste modellen de ladge hadde en fire-sylindret motor på 1 997 cm³, med 50 hk.
Aero vant mange billøp i denne perioden. 

Aero prøvde å komme i gang med bilproduksjon etter 2. verdenskrig, men myndighetene stoppet forsøket. 
		
		
		


== Eksterne lenker ==
(en) Aero vehicles – kategori av bilder, video eller lyd på Commons